
PARLAMENTO 
HULANDES SUMAMENTE 
IRITA CU GABINETE 
WEVER CROES II 


PA LOKE TA TRATAMENTO DI RAFT 


DEN 14 AÑA 


PRIJSNAN A AUMENTA 
CU CASI 50% 
MIENTRAS CU SALARIO 
MINIMO A SUBI CU 22% 


AWO CU BOM A 
EXPLOTA TA PAPIA 
DI SITUACION DI 
CRISIS NA HOSPITAL 


PUEBLO A SOSTENE FESTIVAL 
PUEBLO A SOSTENE FESTIVAL 
DI HIMNO Y BANDERA 
DI HIMNO Y BANDERA 


Diamars, 14 Maart 2023 
LOCAL 
2 
AWEMainta 


U 
n biaha mas Prome Minister di Aruba, Evelyn Wever 
Croes ta iritando miembronan di Tweede Kamer pa e fal- 
ta di seriedad di su gobierno relaciona cu palabracionnan 
haci na varios ocasion. 


Na e momentonan aki ta mustra cu miembronan di e 
comision di Yweede Kamer pa loket a relacion di Reino, a 
cuminsa perde pasenshi cu gobierno di Aruba y ta exigiendo 
di Secretario di Estado di relacionnan di Reino, Alexandra 
van Huffelen, pa trece claridad den e asunto di e asina yama 
Rijkswet Aruba Financieel Toezicht, esta e RAft. 


Ta un asunto cu tin algun tempo caba riba mesa caminda for 
di luna di Februari di 2022, un concepto di e ley aki a wordo 
entrega tanto na gobierno di Aruba como esun Hulandes. 
Na luna di Mei di 2022 Parlamento di Aruba y Tweede Kamer 
a entrega nan comentario-, observacion- y preguntanan 
riba e concepto aki, caminda Conseho di Ministernan di 
Reino mester a entrega contesta riba esakinan. 


Sinembargo esaki no a sosode ainda, esta un aña despues 
ya cu ainda Secretario di Estado van Huffelen no a yega 
na un acuerdo cu gabinete Wever Croes II y segun miem- 
bronan di e comision di Tweede Kamer di relacion di Reino, 


e gobierno di Aruba ta sigui tarda e asunto, no ta tumando 
ningun iniciativa y tur esaki cu sosten di e dos fraccionnan 
den Parlamento cu ta e fraccion di MEP pero tambe e frac- 
cion di RAIZ. 
E iritacion di miembronan di Tweede Kamer ta comprendibel 
ya cu den ultimo cinco aña, tanto Prome Minister Evelyn 
como henter su gabinete, nunca a yega di cumpli cu loke a 
wordo palabra cu gobierno Hulandes. 


Al contrario hasta solucionnan cu e propio Prome Minister 
di Aruba den nomber di su gobierno a presenta pa atende 
cu maneho financiero di pais Aruba, Evelyn no a respeta y a 
para liña fuerte contra di esakinan, entre nan e reduccion di 
salario di trahadonan publico. 
Tambe tin e asunto di reduccion den gasto di cuido medico 
di AZV caminda na varios ocasion gobierno Hulandes a 
mustra cu e “besparing” aki ta un proposicion cu a sali for 
di e propio Prome Minister di Aruba, pa despues e mesun 
mandatario aki hunto cu coleganan minister, a cuestiona e 
forma con esaki ta tumando luga. 
E concepto di e ley di RAft a wordo entrega for di luna di 
Februari di 2022 y dos luna despues Parlamento di ambos 
pais a atende e ley haciendo pregunta y observacion rela- 
ciona cu esaki pero for di e tempo ey, a pesar cu Prome 
Minister a sigura van Huffelen cu su gobierno lo keda cla 
dentro di poco, nada a ser haci. 


Awor miembronan di e comision di relacionnan di Reino den 
Tweede Kamer, ta sigui puntra gobierno di Prome Minister 
Mark Rutte con a para cu introduccion di e ley aki y awor ta 
resulta c’un biaha mas ta gobierno di Aruba y e dos frac- 
cionnan cu ta sostene e actual gobierno, no kier keda cla cu 
aprobacion di esaki. 


N 
a Aruba ta lanta hopi fundacion y despues mester haci 
cambionan huridicamente pa keda al dia of cuadra cu 
ley. Hospital ta un di e ehempelnan cu hopi ciudadano no ta 
compronde con e ta hinca den otro. 
E bibo ehempel ta hospital, cu ta wordo maneha door di un 
fundacion, esta Ziekenverpleging Aruba. Pero e fundacion 
aki mes no ta esun cu a inverti den hospital pa tur renoba- 
cion y e ala nobo construi. Esaki a wordo haci door di SOGA 
(Stichting Onroerend Goed Aruba). 
Asina den transcurso di tempo a bini diferente seccion 
acerca manera Respaldo, Botica y Stichting Bloedbank. Poco 
poco a cuminsa traha riba cambionan cu mester haci. Asina 
por ehempel Respaldo (cu tabata Paaz) a bay riba su mes, 
y Laboratorio tambe ta semi independiente pero ta cay bou 


di hospital. Na final di aña pasa a cuminsa cu e procedura 
pa Stichting Bloedbank cay directamente bou di hospital. E 
ora pa tin tur tres stichting bou di un solo capa y cu un solo 
directiva. 


E fundacion aki tabata haya nan subsidio apart pero e no ta 
produci entrada pa cual, pa cual no tin sentido pa opera riba 
su mes. Bloedbank tabata haya subsidio completo for di AZV 
y esaki lo sigui asina. 
E pregunta ta pakico fuseer e ora? Nan ta cay bou di un Raad 
Toezicht caba pero cada un di e Stihtingnan aki tabatin nan 
propio administracion. Door di fuseer ta elimina e gasto di 
tres administracion separa y tur ta bay cay bou di un admin- 
istracion. Pues beneficio so e lo trece pa e operacion. 


Parlamento Hulandes 
sumamente irita cu 
gabinete Wever Croes II 


Pa loke ta tratamento di RAft 


Huridicamente awo Bloedbank ta cay bou hospital 

C 
ada biaha ta keda mustra mas cla 
cu ta imperativo pa bini cu un cam- 
bio den e sistema of formula cu Aruba 
tal uza pa calcula si mester adapta sal- 
ario minimo of no. Esaki ta algo cu e or- 
gano Sociaal Economische Raad (SER) 
a bin ta señala pa basta aña caba na 
Gobierno. 
AWEMainta a bin ta haciendo un inves- 
tigacion di datonan disponibel di 
prijsnan cu ta data di mas cu un decada 
mas compara cu prijs di e productonan 
awendia. Y Tambe e salario minimo di 
e tempo aya compara cu e situacion 
actual. 


Pa cuminsa, historia ta mustra cu na 
aña 2009 a unifica e diferente catego- 
rianan cu tabata existi, di sectornan, 
y a keda solamente dos sector. Esnan 
cu ta traha trabou di cas y otro traha- 
donan. E grupo aki na su turno ta sub 
dividi den cuatro grupo cu ta esnan cu 
ta traha 40, 42, 44 of 45 ora. E tarifa 
pa ora ta simplemente dividi e salario 
pa siman den e cantidad di oranan pa 
siman. Normalmente oficinistanan ta 
traha 40 ora pa siman. 
Na momento cu a unifica, 14 aña pasa, 
e categorianan e salario minimo a bira 
1542,90. Awendia, 14 aña despues e 
salario minimo ta na 1893,35 florin. E 
ta un diferencia di 350,45, cu porcen- 
tualmente esaki ta mas o menos 22%. 


Si haci un comparacion di prijs di loke 
e productonan tabata bal e tempo aya 
y cuanto nan ta costa awo, por mira cu 
ta papia aki di un aumento di casi 50%. 
Hunto cu e articulo aki por mira un lista 
di producto. E prome fila ta cuanto e 
tabata costa na 2012/2013 y e ultimo 
fiha ta e prijsnan awendia. A coy e 
prijsnan aki for di e macuto di compra 
cu Departamento di Asunto Economico 


ta hinca den otro. Nan dato mas bieu 
ta di 2012 y p’esey no por a haci un 
comparacion di prijs di 2009 tambe. 
Si analisa e lista bon, anto ta constata cu 
na momento cu un ciudadano a bay un 
supermercado cu e lista di compra aki 
na 2012 el a paga un prijs mas barata 
cu awendia. Y si e bay cu e mesun lista 
di compra awendia, por constata cu tin 
un aumento di casi 50%. Esaki mien- 
tras cu e salario minimo a subi cu sola- 
mente 22%. 


Tambe a haci investigacion riba loke 
ta bestaans minimum. A haci uzo di 
datonan di DEZI (https://cbs.aw/ 
wp/wp-content/uploads/2015/11/ 
Report_Bestaansminimum_2010.pdf_) 
cu no ta completamente up to date 
ainda. 
Pero si por a constata cu na 2009 
un famia di un tata, mama y dos yiu 
na 2009 mester tabata dispone di 


al menos Afl. 1411.20 pa luna pa su 
gastonan di alimento so. Pero ora cu 
conta tur e otro gastonan acerca e ta 
bira loke ta yama bestaansminimum pa 
un famia cu dos yiu. Na october 2010 
e tabata 4169 florin pa luna. Esaki ta 
encera e necesidadnan basico pa cada 
sector. 
Si bay coy cifranan mas actual, e besta- 
ansminimum na september tabata 5309 
florin, cual ta 470 florin mas hopi cu e 
suma di e aña anterior. Y pa november 
el a subi atrobe pa 5,362, florin, cu 
ta un aumento di Afl. 466 compara cu 
November 2021 (Afl. 4,896). 
Un pareha di clase media cu dos yiu 
mester gana alomenos 2400 cada un 
pa por sobrevivi, locual no sa sosode. 
Ta p’esey tin hopi hende cu dos trabou. 
Un gran parti di e poblacion ta gana 
rond di 2 mil florin. Esaki no ta yega pa 
cumpli cu gastonan si mira cu produc- 
tonan mes a subi cu casi 50 porciento. 


Vienna Sausage 
0.99 
2 


Bop 400ml 
6.5 
8.09 


Tunfish Roland 
1.85 
2.95 


Jonge Kaas 
17.5 
24 


Clorox 
3.99 
3.5 


Cup Noodle 
1.25 
2.25 


Ramen soup 
0.85 
1.8 


Ch. Noodle Campbell 
2.5 
4.4 


Carni Mula sin vet 
11.95 
16.99 


Carni Mula cu Vet 
10 
14.5 


Carni stoba 
14.75 
20.25 


Oxtail 
13.5 
17.5 


Pia boneless 
6.5 
9.99 


Ajax 14 Fkll 0z 
2.28 
5.45 


Spam 
6.5 
8.99 


Pecho 
10.5 
14.99 


Corned Beef 
4.95 
6.49 


Mondongo 
3.15 
13.5 


Total 
119.51 
177.6 


Den 14 aña 


Prijsnan a aumenta cu casi 50% mientras 
cu salario minimo a subi cu 22% 

APFA ta crea awe balor pa mañan 


En conexion cu celebracion di Dia di Himno y Bandera nos ta cera pa publico diabierna, 17 di 
maart 2023. 
Nos ta habri bek pa duna bo servicio dialuna, 20 di maart 2023. 


Feliz Dia di Himno 
y Bandera 


C 
on por ta posibel cu awe ta papia di un situacion di crisis na dr. Hora- 
cio Oduber Hospital mientras cu e Ministernan sinta awo a priminti 
pueblo di soluciona e situacion cu nan a bisa e partido berde a laga atras. 
Awo despues cu e situacion a explota for di siman pasa ta dicidi di sinta na 
mesa pa mira un solucion. 


Por corda cu e compania Arellano Construction, cu ta un compania 
Mericano, a dicidi di para trabounan riba e proyecto na hospital. E ta 
regarda aki e parti bieu cu ta den renobacion. E trahadonan a simplemente 
haya notificacion cu nan no tin trabou mas. 
Pashentnan y trahadonan ta consterna cu e situacion prome a yega asina 
leu. E compania cu tin problema continuamente cu SOGA, cu ta esun cu ta 
financia e trabou, no por a sigui debi na continuo conflicto. 


Tristo ta cu hospital ta haya su mes memey di e situacion aki pasobra mi 
Gobierno ni SOGA (pa orguyo) no a mustra interes pa yega na un solucion. 
Imagina cu e contratista a lanta bela bay sin finalisa renobacion di e 
edificio bieu. Esaki siendo cu e tin un retraso di un aña cu no solamente 
ta perdida di tempo pero placa extra. Sin conta e cantidad di casonan cu 
e dos partidonan a haya nan mes contra otro den Corte. Pa cualkier cos 
chikito tin friccion. Un ta ranca un banda y e otro ta ranca banda y esnan 
perhudica ta Hospital y pashentnan. 


Awo cu bom a explota ta papia 
di situacion di crisis na hospital 


Aunke ta papia di un Stichting mester busca 
forma pa cambia e constelacion mirando tur 
e problemanan cu a surgi desde inicio di e 
proyecto di hospital cu na e momentonan por 
bisa lo a sali Aruba mas barata pa construi un 
hotel completamente nobo. 


SOGA 
SOGA mes a saca un relato cu ta bisa lo 
siguiente. “SOGA a tuma nota di un entrevista 
duna door di Directiva di Hospital y ta haci uzo 
di e oportunidad aki pa confirma cu en berdad 
tin un desacuerdo entre SOGA y e contratista 
principal OHLA, cu ta encarga cu e proyecto 
di expansion y renobacion di Dr. Horacio E. 
Oduber Hospital.” 


A base di e desacuerdo riba extension di 
e terminacion di proyecto, e contratista a 
tuma e decision pa no sigui cu e proyecto di 
construccion. SOGA ta tumando tur e pasonan 
necesario pa sigura cumplimento di e condi- 
cionnan di e contracto y su derechonan. 
Na tur ocasion anterior, cu a surgi un dife- 
rencia di opinion, SOGA y OHLA semper a sa 
di yega na solucion, basa riba stipulacionnan 
den e contracto di construccion. Basa riba 
un interpretacion di e contracto, cu ta dife- 
rencia di e interpretacion di SOGA, OHLA a 
conclui cu e por bandona e trabou, mandando 
e sub -contratistanan local cas. Esaki a pesar 
di tur esfuerso di banda di SOGA, Hospital y 
Gobierno di Aruba, pa evita esaki. 


SOGA lo trata pa yega na acuerdonan nece- 
sario pa por reanuda trabou lo mas pronto 
posibel, pa termina e proyecto. 
Den e cuadro aki ta importante pa menciona cu 
a ehecuta gran mayoria di e trabou, tanto door 
di contratistanan local como sub-contratista 
di e General Contractor, cu sigur lo kier keda 
contribui, pa duna comunidad e hospital cu e 
merece. E contratistanan local aki ta comple- 
tamente capacita pa termina e proyecto pa 
locual cu falta.SOGA ta consciente di e impor- 
tancia pa e trabou di expansion y renobacion di 
hospital, pa cual falta awor menos cu 10%, pa 
e termina mas pronto posibel. Meta y compro- 
miso di SOGA ta pa completa e proyecto ful y 
na un bon manera, pa asina e unico hospital 
na Aruba por sigui brinda e servicio mereci, 
na comunidad di Aruba y na e turistanan cu ta 
bishita nos isla. 

F 
or di momento cu a wordo anuncia cu Aruba 
lo habri frontera bek cu Venezuela, tin un serie 
di desaroyo comercial a inicia y cu ta expandiendo 
su mes pa algun siman caba. Mientras cu ainda no 
por biaha pa Venezuela te ora cu e apertura bira 
oficial, AWEMainta a wordo informa cu varios co- 
merciante a biaha via di Colombia of Panama pa 
Caracas y otro ciudadnan pa atende cu proyec- 
tonan comercial den futuro. 
Varios compania grandi local a dicidi cu nan lo 
busca pa importa mas tanto cu por for di Venezuela 
asina cu esaki ta permisibel y nan lo kier yega 
na acuerdonan fiho cu companianan Venezolano 
prome cu otronan tambe bay busca esaki.Fuera di 
bishita na Caracas pa atende cu comerciantenan 
Venezolano, ta buscando tambe contacto cu 
algun fabrica Venezolano cu a cuminsa funciona 
bek despues di a keda algun aña cera y caminda 
e intencion ta pa bira representante di cierto 
productonan cu lo wordo importa aki na Aruba. 


Henter e desaroyo aki tambe lo percura pa mas 
actividad comercial via di Colombia y den fin di 
siman tres comerciante local tabata na Riohacha 
tratando di negocia diferente asunto relaciona cu 
compra y transporte di mercancia Colombiano via 
di teritorio Venezolano. 
Siman cu a pasa varios comerciante a reuni cu 
autoridadnan na estado Falcon, entre otro na 
Punto Fijo y Coro pa atende diferente asunto legal 
manera permiso y otro documentonan cu ta nece- 
sario y pa mira si tin cambio den henter e proceso 
legal cu nan tin cu pasa aden pa trece mercancia y 
comestibel for di e teritorio Venezolano. 
Te ainda reapertura di frontera cu Venezuela ta 
anuncia pa inicio di luna di April y pa e tempo aki 
comerciantenan local of nan representantenan, a 
biaha via di otro paisnan pa teritorio Venezolano 
pa regla tur loke tin cu wordo regla pa asina cu e 
reapertura bira realidad tur cos ta cla pa importa 
productonan for di e mercado Venezolano. 


Reapertura di frontera cu Venezuela a move hopi comerciante 


Desde cu e posibel reap- 
ertura a wordo anuncia, 
autoridadnan di ambos 
pais ta trahando hunto 
pa 
formalisa 
dife- 
rente aspecto legal pa 
esakinan ta cla pa ora cu 
yega na habri frontera 
entre e dos paisnan. 
Despues 
cu 
gobierno 
di Aruba a anuncia e 
acuerdo aki pa habri 
frontera atrobe, no a 
duna ningun otro tipo 
di informacion y pa falta 
di informacionnan aki, a 
pone cu varios comer- 
ciante of representan- 
tenan ta biahando pa 
teritorio Venezolano pa 
atende cu tur aspecto 
di legal pa no perde 
tempo ora cu e reaper- 
tura bira oficial. Tin un 
anticipacion den pueblo 
cu reapertura di fron- 
tera cu Venezuela lo bay 
yuda alivia prijs di cant- 
idad di comestibel, prin- 
cipalmente pa loke ta 
berdura y frutanan y lo 
yuda na reduci e prijs di 
e productonan aki. 
Sinembargo tambe por 
spera cu mesun comer- 
ciantenan aki, lo por cera 
cabes y dicidi cu nan lo 
no mishi cu e prijs cu 
tin actual riba produc- 
tonan general, caminda 
si hasta e productonan 
Venezolano lo ta mas 
barata, 
nan 
lo 
keda 
mantene e prijs actual di 
esakinan. Riba e parti aki 
Gobierno tin e obligacion 
di proteha pueblo contra 
di e tipo di maniobranan 
aki, ya cu realmente 
pueblo ta sperando cu lo 
alivia prijs di comestibel 
asina cu habrimento di 
frontera cu Venezuela 
bira un realidad. 

T 
e ainda, a pesar di seriedad di e caso, no tin ningun ac- 
cion concreto cu a wordo tuma den e caso di e proyecto 
di expansion y remodelacion di Dr Horacio Oduber Hospita- 
al. Un proyecto miyonario, un proyecto cu a bay un caminda 
malo cu for di masha tempo caba tabatin duda di con nin- 
gun autoridad concerni, no ta actuando. 
Awe e proyecto ta paralisa a pesar cu gobierno a hinca 
miyones di placa di pueblo den esaki, sin cu el a mira resul- 
tado pa e placa aki, al contrario a uza placa di pueblo pero 
mesun pueblo cu tin cu paga pa e proyecto aki, awe tin 
cu mira con ta tuma medida contra di cuido medico cu ta 
perhudica un gran parti di mesun pueblo aki cu tin cu paga 
pa esaki. Ta practicamente inexplicabel pa constata cu 
mientras cu gobierno a insisti pa persigui varios politico cu 
envolvimento di Ministerio Publico, awor un proyecto miyo- 
nario, caminda realmente a “malgasta” placa di pueblo den 
forma kisas incorecto, no ta mira ningun movecion legal 
tumando luga. 


Dos minister cu nan caso a bin dilanti caminda a investiga 
nan fundacionnan cu nan a lanta pa financia campaña di 
nan partido y di nan mes, a ser husga manera criminal y 
awe ta para mira man crusa, con un compania Mericano, 
ta lanta bela bay sin hustifica tur e miyones cu el a ricibi pa 
e proyecto. Sinembargo aki tin cu tuma na consideracion 
cu ta mesun gobierno aki, cu a permiti compania petrolero 
Mericano, CITGO bandona Aruba sin paga 300 miyon dollar 
cu ta para den un contract legal cu nan a forma cu gobi- 
erno di Aruba pa reapertura di refineria di San Nicolas, awor 
ta para mira otro compania Mericano lanta bay, lagando un 
proyecto asina grandi sin caba atras. 


Na final di cuenta e proyecto aki mester a costa algo mas 
cu 400 florin, cu na inicia mester a costa algo mas cu 250 
miyon florin pero cu despues a wordo amplia c’un sala di 
operacion super moderno, cu a pone e gasto total bay para 
na 370 miyon di florin. No ta wega, ta balente placa y mester 
tin un hende of instancia cu tin cu carga responsabilidad 


pa esaki, ya cu ta placa di pueblo a bay cune y un hende, 
compania of instancia, tin cu para responsabel pa esaki. 


Ta asina dramatico pa awor scucha cu ta busca un forma pa 
laga companianan local mes caba cu e proyecto y hasta cu 
nan por caba cu esaki den un tempo cortico, contrario na 
e situacion anterior caminda tin trabou tumando luga pero 
sin un fin na bista. E compania di construccion OHL Arellano 
Construction Company estable na Miami, por wel a construi 
cantidad di hospitalnan grandi na Merca pero awor cu el a 
faya asina barbaramente cu dr Horacio Oduber Hospital, e 
tin cu wordo poni responsabel pero tin cu haci awe y no 
mañan pero gobierno ta mustrando un pasividad increibel 
den un asunto asina serio. 
Awe aparentemente lo tin un reunion pa tur instancia envolvi 
pero e reunion aki mester a tuma luga for di momento cu e 
compania Mericano a dicidi di bandona e proyecto y haci 
como si fuera ningun hende ta perde placa cu su decision. 
Si a atende e asunto aki corectamente, tur e oficialnan di 
e compania Mericano aki, mester a wordo deteni, mester 
a detene e “boef” di mas grandi y encarcel’e te ora cu un 
investigacion legal tuma luga den e abuso grandi y miyo- 
nario aki. Aparentemente KIA ta solamente pa opositornan 
politico solamente y hendenan cu a malgasta 400 miyon, ta 
liber pa bandona Aruba sin problema. 


Analisis 


Mester haya e “boef” den 
proyecto di dr Horacion 
Oduber Hospital 


P 
or medio di e comunicado aki Departamento di Infra- 
structura y Planning DIP, ta informa e comunidad di 
Savaneta tocante di e tereno cu un pier entre antes Brisas 
del Mar y un cas di famia. DIP ta informa cu no tin ningun 
motibo pa preocupacion pa cu acceso na e tereno aki y e 
pier cu ta wordo uza pa piscado y famianan pa landa. E 
tereno aki ta di Gobierno y ta disponibel pa e comunidad 
di Savaneta y bisindario. Ademas no tin ningun peticion 
andando pa haci e tereno erfpacht tampoco y si tin mes 
e lo no wordo otorga. Pues tanto e tereno como e pier tin 
acceso liber pa publico y e lo keda asina tambe. Pa cualk- 
ier informacion adicional por tuma contacto cu DIP libre- 
mente via e-mail info@dip.aw. 


DIP: Tereno na Savaneta 
banda di antes Brisas del 
Mar ta y lo keda Publico 

F 
alta apenas 3 luna pa e prome 
gran Conmemoracion di 160 aña 
di Emancipacion di Sclavitud di His- 
toria Hulandes di Sclavitud, na Aru- 
ba organisa pa Gobierno di Aruba. Te 
awe e gruponan y personanan clave 
na Aruba cu semper a percura pa in- 
forma y conmemora Emancipacion di 
Sclavitud Hulandes y e Historia Af- 
rocaribense di nan antepasadonan y 
secuestra y forsa den Sclavitud, no a 
wordo inclui den e celebracion aki. (Nos hendenan a wordo 
pidi pa skirbi nos ideanan pa cu e conmemoracion riba dia 19 
di januari 2023 y despues nos no a tende nada mas.) Esaki 
ta un eror y berguensa inmenso di Gobierno Wever-Croes-Ar- 
ends, cu riba dia 19 di december 2022 a acepta e excuus  co- 
mosifuera e ta representante di e ser Africano. Pa despues 
yama ami, durante su rueda di prensa como Minister Presiden- 
te di Aruba, un mucha cu ta lanta para pa canta durante di les? 
Asina e ta defende e derecho constitucional di un ciudadano 
di Aruba? Un studiante cu a prueba cu e tin suficiente cono- 
cemento di ley ora el a gradua y riba dia 2 di december, cu ta 
Dia  Internacional di Abolisacion di Sclavitud y a dedica su di- 
ploma na su antepasadonan den e mesun aula di UA!   


Exclusion di descendiente Africano  
Bou liderazgo di Minister di Cultura Xiomara Maduro, ta keda 


insisti di exclui personanan conoci como scholars, educa- 
dornan, activista, autornan, artista y politiconan cu semper 
a promove y defende nan historia, for di e organisacion di e 
conmemoracion aki.  
Mi no ta papia pa mi mes so, ora mi bisa cu ami no kier wak un 
Evelyn Wever-Croes, un Ursel Arends ni un Xiomara Maduro of 
Luc Alofs riba encenario dia 1 di juli 2023, papiando di e dolor 
y efecto di sclavitud. Ta mescos cu bo ta pidi e descendien- 
tenan di Pieter Menten y Toon Soetebier, ambos condena pa 
nan accionnan criminal durante Guera Mundial II, organisa un 
conmemoracion pa e victimanan di GMII. Cu bo ta esun ‘demo- 
craticamente’ pon’i riba e asiento, no kiermen cu bo mester ta 
esun sinta na mesa of cu ta hiba e palabra ora ta toca Historia 
di Sclavitud. E siman aki mi a wordo invita pa un cita di cono- 
cemento cu VNO. Un tremendo oportunidad pa nos informa 
nan di locual ta pasando den e preparacion di e conmemora- 
cion di sclavitud.  


Invitacion cu Topico Eroneo! 
Rectorado di Universidad na Aruba tambe a invita mi e luna 
aki, pero  solamente pa papia di mi accion, cu pa colmo nan 
a yama un ‘voorval’ y ‘ordeverstoring’. Riba agenda a pone pa 
papia tocante con mi protesta a afecta studiante y docente, 
con ami por participa na actividadnan di UA den futuro y mi 
expresion den (social)media. Mi a reacciona cu e peticion pa 
cambia e topico pa: ‘Manifestacion (protesta) a base di arti- 
culo I.12 inciso 3’ y ‘Expresion di discontento’. Pasobra mi 
no por acepta un invitacion cu ta pone mi incrimina mi mes. 
Tambe mi a sugeri algun punto extra riba agenda: E procedura 
di preparacion di e College Extraordinario, Reflexion di UA riba 
nan actuacion contra mi persona, nan reaccion den prensa y 
e conmemoracion di Historia di Sclavitud na UA. Aunke nan a 
bay di acuerdo pa cambia e titulo di e reunion pa ‘vreedzaam 
protest’, tur cuater punto cu mi a sugeri a wordo bari for di 
mesa. Hasta mi a wordo informa door di un docente di UA, 
prome cu mi a ricibi e invitacion di rectorado, cu e ta premira 
cu lo bay tin docente na Universidad cu lo no kier guia mi ora 
mi mester skirbi mi tesis. Cual ta un forma di intimidacion.  


Effecto di Colonialismo 
Esaki ta exactamente locual nos, descendiente di Esunnan 
Sclavisa, ta papia  over di dje, ora nos bisa cu tin un manera 
‘fini’ caminda nos ta wordo demostra cu nos lo no ricibi un 
trato igual: Exclusion di e conmemoracion, nan kier bo cono- 
cemento, bo ideanan y bo talento, pero no ta duna bo e ‘regie’. 
Intimidacion, cu lo por tin cierto consecuencia indesea; un 
trato desdeñoso, caminda bo sugerencianan no ta ni wordo 
considera cual ta net e efecto di sclavitud y colonismo cu 
Premier Rutte a papia over di dje durante su excuus. E parti 
mas grave di colonialismo, ta e hecho cu nan kier laga nos 
pensa cu nos no tin poder. Cu nos historia, persona y opinion 
no ta conta. Cu nos ta nos so. Pero un mente bon educa y 
informa semper lo haya un solucion. Mi a lanta mi so dia 31 di 
januari 2023, pero mi no ta para mi so den e lucha aki… mas!!  


Gisele-Mireille Sint Jago (PP): 


Preocupacion pa cu preparacion 
pa e prome Conmemoracion di 
Sclavitud na Aruba 

D 
iabierna ultimo, Prome Minister 
tabata presente na Compleho De- 
portivo Guillermo Prospero Trinidad 
(CDGPT) na Dakota pa aprecia e co- 
mienso di trabounan di renobacion cu 
lo bay tuma luga den e proximo lunan- 
an na dicho stadion. 


Prome Minister a indica cu CDGPT 
ta un luga historico, na unda a hisa 
e prome bandera di Aruba riba 18 di 
Maart 1976. E stadion aki tabata un 
luga cu tur hende tabata kier a bishita, 
un luga asina bunita cu hasta ekiponan 
di exterior tabata wordo invita pa bin 
hunga eyden. Lamentablemente prome 
cu 2014, a bin un tempo di deterioro 
na unda e pais su finansa cu ta e weso 
di lomba di un pais, a wordo afecta 
negativamente. E debe di pais Aruba a 
wordo redobla cu consecuencia cu no 
por a inverti mas den deporte. 


Premier Wever-Croes a expresa di ta 
sumamente contento cu e plannan di 
renobacion. Den 8 luna, Aruba lo tin 
un stadion completamente renoba cu 
facilidadnan moderno, y cu ta bay duna 
espacio na nos muchanan y hobennan 
pa tin un luga pa practica nan deporte. 
Deporte ta contempla e trabou di 
mayornan den lanta un mucha sana- 
mente, y p’esey ta importante pa Aruba 
por brinda e muchanan y hobennan 
distraccion sano den deporte. Unabes 
e luga ta renoba, e lo bay atrae mas 
hoben den e caminda cu nos kier pa 
nan ta. Caminda cu nan ta biba mas 
saludabel y nan ta pasa nan tempo na 
un forma tambe mas responsabel. 


Prome Minister ta gradici Minister 
di Deporte Endy Croes pa su vision y 
determinacion pa cu e proyecto aki. 
Awor comunidad completo por sinti e 
biento fresco di oportunidadnan nobo. 
Gobierno ta bay renoba e stadion y 
hacie bunita pa asina atrae hende pa 


bishit’e. Un biaha mas, Aruba lo tin e 
oportunidad di invita otro ekiponan di 
exterior pa bin hunga na Aruba y asina 
engradece nos deporte. 


“Esaki ta refleha e desaroyo cu Aruba 
ta aden. Nos a pasa berdad un tempo 
di deterioro pero nos ta sali mas fuerte 


di dje. 
Prome cu fin di aña nos lo ta aki den pa 
celebra e renobacion, mi por imagina 
caba con bunita esey lo ta y spera 
cu e ta un actividad grandi cu tur e 
muchanan cu ta practica deporte por 
ta invita pasobra esaki ta di nan y pa 
nan.” Prome Minister a expresa. 


Pa gobierno di Aruba deporte ta un prioridad 


CDGPT lo ta completamente renoba den 8 luna 

R 
ecientemente den Conseho di Minister tabata presen- 
te Presidente di Comite Olimpico Internacional / Inter- 
national Olympic Committee (IOC) sr. Thomas Bach. Prome 
Minister Evelyn Wever - Croes a expresa cu ta sumamente 
honra cu sr. Bach su bishita y henter e comision cu ta na 
Aruba. 


Presidente di IOC conhuntamente cu e comision, lo bay tin 
diferente encuentro na Aruba. Prome Minister a splica cu 
e tipo di encuentronan aki ta yuda hopi y ta trece perspec- 
tiva, oportunidadnan y ta mustra kico mester pa mehora den 
deporte. Esaki ta e prome biaha cu Aruba ta haya bishita di 
sr. Bach, cual ta algo grandi pa Aruba y ta muestra cu Aruba 
ta riba mapa internacional. Durante di e reunion a gradici 
sra. Nicole Hoevertsz pa e trabou cu e ta haci pa deporte 
cual ta orguyoso di dje. 


Prome Minister a splica den preparacion pa e bishita a wak 
bek na e situacion na Aruba pa determina kico kier papia 
di dje y kico kier logra. Haciendo esaki ta mira cu aki na 
Aruba tin un tradicion cu deporte ta wordo inculca den 


muchanan desde chikito. Muchanan di chikito ta cuminsa 
practica deporte te cu ta mira hobennan deportista riba tari- 
manan internacional logrando cosnan grandi. Pero na mes 
momento ta realisa tambe cu tin mas trabou cu por wordo 
haci. ‘Nos deseo ta pa cuminsa na un manera mas structural 
identifica potencialnan y talentonan desde chikito. Aworaki 
mayornan y adultonan ta sostene nos muchanan, pero nos 
tambe mester bay pensa mas den direccion di scout depor- 
tistanan, ’ Prome Minister a expresa. Esaki ta un aspecto 
cu sra. Hoevertsz tambe ta trahando riba dje y ta sigur cu 
hunto cu Minister di deporte Endy Croes sigur lo logra. 


Finalisando, Prome Minister a bisa cu mientras cu e comision 
ta na Aruba, Minister Croes tambe lo tene combersacion cu 
nan, y no tin duda cu for di e bishita aki, lo sali hopi cos posi- 
tivo pa Aruba, principalmente pa deporte. 


Premier Evelyn Wever - Croes: 


Aruba honra cu bishita di presidente 
di comite olimpico sr. Thomas Bach 

C 
u orguyo maestronan di Tiger Taekwondo Academy ta 
anuncia cu nan atletanan a logra medayanan interna- 
cional recientemente. 
E scol di taekwondo a biaha pa Costa Rica, Las Vegas y 
Pennsylvania. Den e campeonato na Pennsylvania, Aleysha 
Macea a logra medaya di Plata, Dary Morrel y Sue-Jean Kelly 
a logra Brons. Na Costa Rica, a logra 3 medaya. Maelynn 
Fradl a logra medaya di Plata, Aleysha Macea y Sue-Jean 
Kelly a logra medaya di Brons. Na Las Vegas tawatin 1500 
atleta cu a participa. Aki Aleysha Macea di Aruba a logra 
e unico medaya di Oro. E otro atleta cu a logra medaya ta 
Khaleesi Ridderstaat. El a gana medaya di brons. 


Tiger Taekwondo ta gradici e atletanan di e delegacion di 
9 participante den tur categoria na entre otro Las Vegas. 
Esakinan tawata Sara Chirinos, Atleta adulto categoria 
-49 kilo, Maelynn Fradl categoria Junior-68, Kaylon Bislip 
categoria Junior masculino-59, Aleysha Macea categoria 
Cadete-55 kilo, Sue-Jean Kelly Cadete -44kg, Dary Morel 
categoría Cadete - 59 kilo, Janoah Ridderstaat categoría 
Cadete -37 kilo, Khaleesy Ridderstaat categoría infantil- 30 
kilo. 


Importante ta pa bisa cu no tawatin reunion tecnico ni na 
Spaño ni Ingles. A establece e reglamentonan actual. 
Master Teofilo Rodriguez y Jason Ridderstaat ta gradici 
eternamente cada atleta y nan mayornan pa nan sosten, 
disciplina y pasion hinca durante di nan estadia na e compe- 
tencianan aki. Pa lunanan largo Tiger Taekwondo a lucha 
pa por a recauda e fondo necesario pa e atletanan por a 
participa. Danki tur cu a contribui na e e scol cu nan dona- 
cion na e rotondenan di Piedra Plat y Noord. Awe nan por 
wak bek y bisa cu tur e esfuerso tawata bale la pena. 


D 
iadomingo e cuater finalistanan di e torneo Himno y 
Bandera organisa pa Aruba Juniors a bira conoci. Den e 
prome wega Juan Robles di Jani’s a domina e fuerte ekipo di 
Surprise pa 4 inning. Lamentablemente nan no por wanta e 
score di 2-0. Den di 5 y 6 ining Surprise ta score cinco bi- 
aha pa gana e wega 5 pa 2. E di dos wega tabata hopi inte- 
resante cu a bay entre Astros y Boomerang. 


E wega aki tabata pa dicidi si tur dos team lo clasifica. Den 
un wega bon bataya Astros ta gana Boomerang cu score di 
4 pa 2 y cu e resultado aki Astros ta clasifica na prome luga. 
Mirando cu Boomerang a haya 4 careda contra ta pone cu 
nan a cay cortico pa clasifica como e miho di dos luga. Den 
e di tres wega Aruba Juniors ta sorprende Glover 4 pa 3. Cu 
e score aki Glover tambe ta clasifica hunto cu Aruba Juniors. 
E ultimo wega Tigers ta dal Bambino 9 pa 3. Glovers, Astros, 
Surprise y Aruba Juniors ta e cuater teamnan cu lo hunga e 
finalnan diasabra 18 y diadomingo 19 di maart 2023. 


Bonaire Star y Los Amigos di Corsou tambe lo participa den 
e finalnan. Diasabra 18 di maart 2023 lo tin e tradicional 
ceremonia unda cu lo reconoce dos baluarte di softball. Bo 
ta cordialmente invita pa bin celebra cu nos. 


Tiger Taekwondo Academy cu logro di medayanan internacional 


Finalistanan di e torneo di 
softball na Aruba Juniors, Torneo 
Himno y Bandera ta conoci! 


Otro fin di siman exitoso tras di lomba 

D 
ialuna mainta Minister di Turismo y Salud Publico sr. 
Dangui Oduber conhuntamente cu su colega Minister 
di Finansa y Cultura sra. Xiomara Maduro a haci un bishi- 
ta na Scol Basico Washington. E bishita special aki ta den 
conexion cu e celebracion di 18 di maart. Na yegada e 
mandatarionan haya un caluroso bon bini y cu un energia 
hopi positivo. 


Pa e celebracion di nos dia di Himno y Bandera Scol Basico 
Washington a prepara obra di arte di e tema. Tambe por a 
mira un show unda 3 mucha di e scol cu a participa diabi- 
erna ultimo den e Festival di Canto, a canta masha bunita 
pa e mandatarionan y ful e scol. Por a aprecia tambe un 
bunita poesia cu a keda declama pa e alumno Tiffany 
Bosnie di 6de klas. 


Minister Oduber a pasa un rato hopi agradabel cu tur e 
muchanan. Ta hopi importante pa sembra e simia di cele- 
bracion di nos dia nacional y amor pa nos Aruba den nos 
muchanan. Un danki sigur na tur e maestronan cu a haci 
esaki posibel, tur e alumnonan y specialmente na Juf 
Niurca Herrera. Nos a pasa super great di mira e energia 
di positivismo. 
Di e manera aki Minister Dangui Oduber a cuminsa celebra 
e siman di nos Himno y Bandera. Ban celebra dia di 18 di 
maart hunto y den grandi, reflehando union y positivismo. 


Minister Dangui Oduber: 


Scol Basico Washington cu un bunita celebracion di 18 di maart 

D 
iasabra ultimo henter comunidad tabata 
den movecion pa e di 10 edicion di Aruba 
Doet! Un team entusiasma di Banco di Caribe 
a participa na e accion boluntario mas grandi 
riba nos isla. Banco di Caribe tin hopi aňa ta 
participa y e aña aki a duna un man na John 
Wesley College. Un team consistiendo di em- 
pleado y nan famia a pone man na obra y asi- 
na contribui na e proyecto aki. E team a verf 2 
local y un chill room pa e alumnonan. 
E compromiso di Banco di Caribe cu e comun- 
idad Arubano ta consistente. Pa hopi aña caba 
diferente fundacion y organisacion na Aruba 
por conta cu nan sosten. 


Aruba Doet un biaha mas a keda organisa pa 
CEDE Aruba cu sosten di Oranje Fonds. Banco 
di Caribe ta felicita ambos organisacion cu un 
exitoso evento na unda henter Aruba a biba cu 
e accion boluntario riba diabierna y diasabra 
ultimo. Na 2021  nos a haya 2.600  bolun- 
tario y 191 proyecto, na 2022 mas di 3.200 
boluntario a duna un man na 189 proyecto na 
Aruba. E aña aki a logra haya mas boluntario 
den movecion! Como instancia comercial, 
Banco di Caribe ta haya importante pa duna 
un contribucion. 


Riba e fotonan adhunto por mira Banco di Caribe su team di 


boluntario y nan famia den accion! 


Un team bon anima a duna un man na John Wesley College: 


Banco di Caribe den movecion cu Aruba Doet 2023 

U 
n otro exitoso weekend unda bolun- 
tarismo a demostra con grandi nos 
Isla ta den yuda, crea y stimacion cu tin 
pa bo prohimo. Diabierna mainta tem- 
pran Aruba Doet a cuminsa hunto cu 
gobernador di Aruba, su excelencia Al- 
fonso Boekhoudt, director di CEDE Aru- 
ba sr Daniel Tecklenborg y organisador 
di Aruba Doet, señora Paulien ter Meu- 
len. 


Gobernador di Aruba Alfonso Boekhoudt 
a marca e inicio oficial di Aruba Doet 
diabierna mainta unda el a duna di 
conoce cu pe ta un honor pa por a 
scoge YMCA San Nicolaas paso ta hopi 
sodo y bunita recuerdo tin di dje riba e 
veld di basketball. Ta aki el a hunga y 
train basketball den su hubentud. E ta 
contento cu e por duna bek awo durante 
Aruba Doet hunto cu su team di kabinet 
na YMCA. Simbolicamente DOETI a 
entrega un roller pa verf na goberna- 
dora pa asina e lora manga y cuminsa 
verf e gang di e edificio. 
E proyecto di YMCA tawata 1 di e 190 
proyecto cu a tuma luga e fin di siman 
pasa. Casi 4.000 boluntario a duna 
un man den diferente proyecto rond di 
henter nos isla. 


Bunita pa remarca ta cu tin companianan 
cu un bes mas a duna nan personeel e 
oportunidad pa haci trabou boluntario y 
ta gradici nan tambe pa e oportunidad 
aki. Un ehempel sigur ta difederacion 
di baseball cu a para weganan pa asina 
duna oportunidad na clubnan participa 
riba nan tereno. Esaki a sosode cu mas 
deporte. 


Aruba Doet ta un iniciativa di CEDE Aruba 
den cooperacion cu Oranje Fonds, unda 
organisacionnan social y boluntarionan 
ta bini hunto pa haci trabou pa of activi- 
dadnan social cu un grupo di interes. 


Aruba Doet kier a gradici tur cu a forma 
parti den e 11 edicion aki y ta prepa- 
rando caba pa otro aña. 


Aruba Doet a kibra record atrobe! 

D 
iasabra anochi cu un Plaza Betico 
Croes completamente yen a tuma 
luga e festival Un Canto pa Aruba su 
Himno y Bandera categoria hubenil. 
Un total di 21 hoben a interpreta nan 
cancion dedica na nos Pais Aruba y 11 
agrupacion musical en total a acom- 
paña e cantantenan. Minister di Cul- 
tura Xiomara Maduro tabata presente 
un bes mas pa sostene y disfruta di e 
bunita festival. Nos hobennan a resalta 
riba tarima brindando pa medio di nan 
cancion e amor pa nos pais Aruba. E 
mandatario a entrega premio na e ga- 
nadonan maximo despues cu e resul- 
tado a wordo anuncia. 


E resultado ta lo siguiente: 
Categoria 10-12 aña: 
Ganado Absoluto categoria 10-12 aña 
Cantante: John-Maynard Wever 
Titulo: E perla di mi curason (WALS) 
Compositor: Gos Oduber 
Areglista: Robert Jeand’or 


Di dos luga categoria 10-12 aña: 
Cantante: Carl-Anthony Petrocchi 
Titulo: Much’i Jamanota (DANZA) 
Compositor: Jonathan Thiel 
Areglista: Jonathan Thiel 


Di tres luga categoria 10-12 aña: 
Cantante: Jayron Kock 
Titulo: Ban fontein ban cosecha 
(DANZA) 
Compositor: Anuar v/d Linde 
Areglista: Pedro v/d Linde 


Categoria 13-17 aña: 
Ganado Absoluto categoria 13-17 aña 
Cantante: Jorienne Angela 
Titulo: Mi nomber ta Aruba (WALS) 
Compositor: Jhon Freddy Tobon 
Montoya 
Areglista: Johnny Scharbaay 


Di dos luga categoria 13-17 aña: 
Cantante: Gismary Linarez 
Titulo: Amor di cielo y tera (WALS) 
Compositor: Lurena Schwengle 
Areglista: Raul Piar 


Di tres luga categoria 13-17 aña: 
Cantante: Caylee Pietersz 
Titulo: Mi por a bay (WALS) 
Compositor: Jaderick Croes 
Areglista: Jaderick Croes 


Un bes mas Minister di Cultura Xiomara 
Maduro ta gradici e organisador 
Comision Promove Cultura y tur otro 
cu a coopera pa haci e festival cate- 
goria hubenil tambe uno exitoso. Danki 
na tur cantante y tambe nan mayornan. 
Danki na tur musico, compositor, areg- 
lista y e publico cu a asisti y a sostene 
y biba nos cultura. Aruba Pabien, Un 
Feliz Dia di Himno y Bandera. 


Festival Un Canto pa Aruba su Himno y Bandera - Categoria Hubenil: 


Minister di Xiomara Maduro ta expresa palabra 
di pabien na e ganadonan y demas participante 


Nos hobennan a resalta riba tarima brindando nan sentimento patrio 

D 
iabierna anochi a tuma luga e grandio- 
so festival Un Canto pa Aruba su Himno 
y Bandera di categoria infantil. Un plaza com- 
pletamente yen a apoya y disfruta di composi- 
cionnan nobo dedica na nos Pais Aruba. Den 
e categoria infantil un total di 16 cantante y 
8 agrupacion musical a participa. Minister di 
Cultura Xiomara Maduro tabata presente na 
tur e festivalnan pa apoya y disfruta di cada 
presentacion. Na final e mandatario a entrega 
premio na e ganadonan maximo y felicita tur 
participante di e categoria infantil. 


E ganadonan infantil ta lo siguiente: 
Categoria 4-6 aña: 
Ganado Absoluto: 
Cantante: J-vyon Besselink 
Titulo: Crioyo prome (TUMBA) 
Compositor: Lurena Schwengle 
Areglista: Denny Loefstop 


Categoria 7-9 aña: 
Ganado Absoluto categoria 7-9 aña: 
Cantante: Ian Tromp 
Titulo: Unico (TUMBA) 
Compositor: Ronwayne Kock 
Areglista: Denny Loefstop 


Di dos luga categoria 7-9 aña: 
Cantante: Jaymerson Kelly 
Titulo: Motibo pa celebra (DANZA) 
Compositor: Jason y Raynold Kelly 
Areglista: Albertico Kelly 


Di tres luga categoria 7-9 aña: 
Cantante: Kitai de Jongh 
Titulo: Cant’e, way’e (TUMBA) 
Compositor: Zulaika Geerman 
Areglista: Zulaika Geerman 


Minister di Cultura Xiomara Maduro ta gradici 
Comision Promove Cultura y tur esnan cu a 
coopera pa haci e festival categoria infantil 
uno sublime. Danki na tur cantante y nan 
mayor. Hopi danki tambe na tur musico, 
compositor, areglista y e publico pa sostene y 
biba nos cultura. Feliz Dia di Himno y Bandera 
na henter Aruba. 


Festival Un Canto pa Aruba su Himno y Bandera - Categoria Infantil: 


Minister di Xiomara Maduro ta felicita tur ganado y participante 


Nos muchanan a canta demostrando nan stimacion pa nos Pais 

C 
elebracion dia di Himno y Bandera ta un di 
e eventonan cultural mas grandi na Aruba. 
Centro Famia Piedra Plat ya ta conoci caba pa su 
cumindanan crioyo traha na cas y su cosnan du- 
shi, tambe bon musica y bailenan folklorico. 


E bandanan musical cu lo haci presentacion ta: 
The Cunucu Boys, Sonrisa Musical, Maybeline 
Quartet, Cas di Musica Piedra Plat, Cah’i orgel y 
mucho mas. 


E programa ta cuminsa 10:00AM cantando e 
himno nacional di Aruba, y directamente despues 
e vlooienmarkt ta habri y por dal un bon desa- 
yuno cu un dushi coffee di The Aroma Cup. 


Pa e muchanan tin un speeltuin y tambe nan 
por haci facepainting. Henter pueblo di Aruba ta 
keda invita pa bin pasa un dia agradabel den un 
dushi ambiente di famia na Piedra Plat 50. (Net 
banda di Compleho Deportivo Franklyn Bareño) 


Full actividad aki ta un Fundraising Event pa 
recauda fondo pa cumpra materialnan cu 
Fundacion tin mester pa sigui draai e proyecto 
Oansa y ‘’CEC’’ cu ta un after school program 
pa muchanan di voortgezet onderwijs y basiss- 
chool. 
Bin celebra nos dia nacional y alabes contribui 
na un bon desaroya di nos muchanan. 


Fundacion Centro Famia Piedra Plat 


Celebrando nos dia Nacional 18 di Maart 

E 
departamento di ‘Culturele en Kun- 
stzinnige Vorming, CKV’ di Cole- 
gio Arubano lo presenta un gran pro- 
duccion di nos hobennan. E tema di e 
Musical aki tin un mensahe pa nos ho- 
bennan pa no bay tras di locual bo ta 
wak y kere cu tur locual ta briya ta oro. 
Keda autentico, stima bo mes, cuida bo 
salud mental, sea contento den bida cu 
un bista positivo y constructivo. No cay 
den mal caminda, husgamento, bully- 
ing of violencia. E produccion grandi 
aki tin diferente disciplina di arte cu lo 
desplega den e obra, cu ta baile, can- 
tamento, actuacion, musica, arte visu- 
al y drama. Colegio Arubano, nos scol 
secundario di mas grandi na nos isla, 
cu ta conta cu casi 1400 alumno, ta 
presenta despues di 5 aña, un tremen- 
do Musical. E Musical aki lo tin partic- 
ipacion di mas o menos 150 alumno. 
Traha riba un produccion grandi asina 
aki tambe ta forma parti di enseñan- 


sa artistico y ta stimula e parti creativo 
di nos hobennan. Nan ta siña cu nan 
mester traha lunanan largo ta planifi- 
ca, ta practica pa perfecciona e disci- 
plina cu nan lo presenta na publico dia 
24 di maart venidero den Cas di Cul- 
tura. E carchinan pa entrada ta obteni- 
bel na oficina di administracion di Co- 


legio Arubano. 


Colegio Arubano ta sumamente agra- 
decido na tur cu ta duna un aporte pa 
yuda realisa e tremendo produccion aki, 
specialmente colaboracion di Aruba 
Bank, Kooyman, Setar y Departamento 
di Cultura Aruba. 


Colegio Arubano ta presenta un Musical 


‘All that glitters is not gold’ 


B 
iblioteca Nacional Aruba ta join e 
celebracion di Dia di Himno y ban- 
dera diasabra dia 18 di maart. Nan ta 
invita comunidad pa pasa un rato cu 
hunto. Portanan ta hancho habri diasa- 
bra cu un programa musical, weganan 
popular, cuminda crioyo y cos dushi y 
un Mercado di Buki segunda mano. E 
programa ta di 9or di mainta te 2or y 
mey di merdia. 


Musica 
Diferente banda ta toca ‘en bibo’ for 
di 11or. Invitadonan ta banda Robert 
Maduro y su grupo, Sonido di Antaño, 
Tradicion musical y Tipico Ayo. 


Mercado di buki segunda mano 
Pa tur amante di buki, biblioteca ta 


organisa su Mercado di Buki segunda 
mano riba ‘Dia di Himno y bandera’. Un 
bunita oportunidad pa busca den un 
cantidad grandi di buki pa algo inte- 


resante y diferente. Tin bon buki sigur 
sigur! Bukinan ta bay na prijs di 1 
florin pa buki. Bishitantenan por busca 
den un coleccion grandi di buki di tur 
topico. Tin algo pa tur gusto y interes. 


Weganan popular 
Boluntarionan di Hunga Teca ta percura 
pa tur por hunga weganan popular 
riba e dia aki. Hunga Teca ta ubica den 
edificio di biblioteca awor y ta habri 3 
biaha pa siman. 


Dialuna y diaranson di 4or pa 7or. 
Y diasabra mainta di 10or pa 1or. 
Weganan popular ta tuma lugar pafo, 
dilanti di biblioteca riba stupi. 
Pues, di 9or di mainta pa 2or y mey di 
atardi. Un y tur ta bon bini! 


Celebracion di Dia di Himno y bandera 

D 
ocentenan di diferente scol y (studiantenan na) IPA a 
sigui un curso pa stimula lesamento bou di nos muchan- 
an riba 8, 9, y 10 di maart. E proyecto aki a wordo haci po- 
sibel door di Biblionef Nederland conhuntamente cu Biblio- 
nef Aruba, Biblioteca Nacional Aruba, y cu financiamento di 
Stichting Lezen. E meta di Biblionef (www.biblionef.nl) ta pa 
yuda tur mucha, sin haci distincion di nan situacion person- 
al, siña conoce na un edad hoben e alegria di lesamento. Es- 
aki cu e proposito pa crea un amor pa lesamento pa e resto 
di nan bida. 


E docentenan cu a participa na e curso a ricibi 3 training 
practico di Bianca Versteeg di centro di enseñansa NVT 
(Nederlands als Vreemde Taal)/ de Taalkoffer na Biblioteca 
Nacional Aruba. Durante e training e docentenan a ricibi 
guia riba formanan nobo di traha y tecnicanan cu por wordo 
implementa den klas. Pa facilita e docentenan y stimula nan 
pa implementa e conocemento nobo den nan lesnan, partic- 
ipantenan a ricibi for di boluntarionan di Biblionef Aruba, 
Carla van Eerden y Sandra Postma, un pakete di ocho buki. 


Versteeg ta remarca cu muchanan no por lesa tur cos riba 
nan mes, pero ta danki na e ehercicionan di nan docente, e 
curiosidad di e studiante ta wordo stimula. N’e forma ki nan 
habilidad di scucha, lesa, y papia ta wordo aumenta. Segun 
Versteeg ta danki na buki di mucha y storianan, habilidad di 
idioma por wordo desaroya y mehora na un forma educativo 
y leuk. 


Otro luna e curso lo continua online. Tambe lo tin un encuentro 
organisa pa diferente guia local pa yuda scolnan establece 
sea un biblioteca of otro actividadnan cu ta stimula e moti- 
vacion pa lesa bou di nos muchanan. 


Pa mas informacion por tuma contacto cu Carla van Eerden 
y Sandra Postma (Biblionef Aruba) na aruba@biblionef.nl 


Curso estimulo di lesamento den klas 


D 
urante e fin di siman cu a pasa, un multitud grandi ta- 
bata presente riba tur tres dia di e festival ‘Un Canto pa 
Aruba su Himno y Bandera’ riba Plaza Betico Croes. Tabata 
tin varios tent, radio y television cu a transmiti e festival aki 
pa un y tur por a gosa di dje unda cu nan por ta. Sin conta 
cu varios famia, amigo y conocir a sa di yega masalmente na 
Plaza Betico pa apoya nan artista preferi riba locual a bira 
un di e tarimanan mas importante di e celebracion di nos 
Himno y Bandera. 
Publico presente a sa di disfruta di tur locual e diferente 
tentnan tabata tin y a wordo deleita cu e miho cancionnan 


cu a wordo canta pa rindi honor na nos Pais cu ta celebra e 
di 47 aña di nos Himno y Bandera. Un produccion musical 
cu a conta cu un trabou profesional pa crea e miho esce- 
nario pa carga nos artistanan y duna e publico presente y 
Aruba un presentacion di calidad halto. 


‘Sin duda algun, union ta e forsa di nos baranca tan stima. 
Pa mira un multitud asina grandi bini hunto y disfruta di e 
festival aki ta duna un satisfaccion enorme. Aruba a carga 
nos cultura e fin di siman aki y a bin disfruta di locual ta di 
nos. Esaki sigur ta algo unico cu nos kier pa keda mantene, e 
sentido di orguyo di e Arubiano y di tur esnan cu ta sinti nan 
mes un Arubiano,’ tabata palabranan di Minister Xiomara 
Maduro despues di e tres dianan aki. 


Minister Maduro ta gradici tur esnan cu a yega na Plaza 
Betico Croes pa y a biba nos cultura e fin di siman aki durante 
e festival ‘Un Canto pa Aruba su Himno y Bandera.’ Cultura 
bo tin cu bib’e. 


Plaza Betico Croes bon bishita den fin di siman 
Un multitud grandi 
a biba nos cultura 

R 
ecientemente miem- 
bronan di Aruba One 
Happy Island Lions Club 
a reuni pa hunto cushi- 
na un lunch pa reparti pa 
famianan den necesidad 
y tambe pa persona nan 
ambulante den centro di 
Oranjestad y tambe San 
Nicolas. 
Miembronan 
mes a haci tur prepara- 
cion adelanta y a cushi- 
na  un menu  consistien- 
do di fried rice cu Chick- 
en cutsmall cu su ber- 
dura y acompaña pa un 
fruta y un boter di awa. 


A wordo reparti un total 
di 50 lunch riba diasabra 
merdia. 
Eventonan 
manera esaki ta wordo 
financia completamente 
door di fondonan  di 
eventonan pa  recauda 
fondo of donacion haci 
door di comunidad di 
Aruba. 


Pa por sigui yuda comu- 
nidad di Aruba, Stichting 
Aruba One Happy Island 
Lions Club ta organi- 
sando un grandioso rifa 
pa dia 30 di april 2023.  
Nos ta invita pueblo 
di Aruba pa sigui yuda 
nos, yuda comunidad di 
Aruba door di cumpra 
un rifa na balor di AWG 
25,- cerca un di e miem- 
bronan di Aruba One 
Happy Island Lions Club 
of Delta Aruba Leo Club. 


Tur fondo ricibi ta bay 
completamente bek den 
comunidad di Aruba. 


Aruba One Happy Island Lions Club a parti lunch pa 
famianan den necesidad y personanan ambulante 

WILLEMSTAD - E dos veredictonan aki ta totalmente den 
contrariedad cu leynan internacional di Nacionnan Uni. 
Tambe e articulo di Nacionnan Uni ta bari e motivacion di 
hues riba e topiconan di nos cultura, custumber y religion. 


Articulo 73 a, ta papia pa su mes: 
.. “Leden van de Verenigde Naties die verantwoordeli- 
jkheid hebben of aanvaarden voor het bestuur van gebieden 
waarvan de volkeren nog geen volledige mate van zelf- 
bestuur hebben bereikt, erkennen het beginsel dad de 
belangen van de inwoners van deze gebieden voorop staan, 
en aanvaarden als een heilige opdracht de verplichting om, 
binnen het systeem van internationale vrede en veiligheid 
zoals vastgesteld door dit Handvest, het welzijn van de 
inwoners van deze gebieden zoveel mogelijk te bevorderen, 
en daartoe.....” 


A. om, met gepast respect voor de cultuur van de betrokken 
volkeren, hun politieke, economische, sociale en educa- 
tieve vooruitgang, hun rechtvaardige behandeling en hun 


bescherming tegen misbruik te waarborgen; 


Otro punto ta cu Corsou su populacion, mayoria ta creyente 
di un religion. Mi por bisa 
cu 72.8% ta catolico segun estadistica di 2011 di CBS. 
Kemen nos ta un pueblo creyente di religionnan, e resolu- 
cion di Nacionnan Uni ta proteha nos pa e Colonisado no 
impone riba nos, ademas e matrimonio di mesun sexo no ta 
wordo acepta den nos cultura. 
No mester bruha e echo cu nos ta permiti nan biba den nos 
comunidad keriendo cu ta acepta nos ta acepta cu nan por 
casa. 


TPK, Trabou pa Corsou a cuminsa cana e camindanan pa 
haci ahuste na e ley den nos areglo di estado y tambe pa 
atende registracion manera corte Europeo di derechonan 
humano ta bisa. 
Di e manera aki TPK ta para henter e discusion y corta pia di 
e tres huesnan y evita cu na Corsou, hende di mesun sexo 
por casa of bin aki djis pa bin casa. 


WILLEMSTAD - Trabou Pa Corsou TPK a tuma nota cu ulti- 
mamente cada bes ta lanta e discusion tocante “casamento 
di hendenan di mesun sexo”. Nos ta corda cu na december 
2022, 3 hues Hulandes Europeo ta dicta cu Aruba mester 
acepta cu hendenan di mesun sexo por casa cu otro? 


Esaki hasta a lanta e discusion cu for di ora e hues nan 
a dicta e sentencia aki pa Aruba, esaki mester conta pa 
Corsou tambe. Mas aleu, den februari 2023 Secretario di 
Estado Sra. Alexandra van Huffelen a adverti Corsou cu si e 
no acepta e ley, por trese Corsou den problema cu reino dor 
di faya cu derechonan humano. 


Y esaki na su turno ta relaciona cu e “waarborgfunctie” cu 
ta regla den articulo 43 insiso 2 di statuto. Esaki ta un puro 
deseo di Hulanda, of miho bisa, Tweede Kamer. Parlamentario 
Hulandes Roelof Bisschop a pidi por escrito siman pasa na 
señora van Huffelen pa STOP cu e loke ta segun e un exper- 
imento colonialismo ideologico. TPK sigur ta para pa prin- 
cipio, y ta totalmente contra di e ley aki. “Hoge Raad” pa 
mas cu 15 aña a dicta cu pa casamento di mesun sexo, 
cada pais den Reino Hulandes ta liber pa dicidi esaki pa nan 
mes. Premier Rutte a bisa siman pasa cu Hulanda por tin 
su opinion pero no por impone moralmente con niun hende 
mester biba den nan propio pais. 


Matrimonio Mesun Sexo aki no! 


Tres hues sinta riba stoel di 
parlamento y esaki ta Trias Politica? 


Ta ora pa conta cabes den parlamento, 14 pro 


Den nos pais en todo caso no... 


Tweede Kamer no tin autoridad pa dicta 
casamento entre pareha di mesun sexo 

Fortaleza Pa Famia 


TIN biaha nos ta tende di existencia di cierto cos, pero nos tin duda cu mente di hende por yena cu tanto maldad, y caba 
ta pase bao di capa di informacion y proteccion. 
Nos ta bibando den un tempo cu mas cu nunca ora nos tende di algo malo, e prome cos cu ta sali for di hende consciente 
y responsabel su boca ta “Dios Tene Misericordia”. 


Ta ken por a pensa cu lo yega e tempo cu muchanan tin tanto urgencia, pa haya informacion tocante perversidad sexual 
na scol? 
Pasobra esey ta e nomber cu tin cu duna e asunto aki, pasobra esnan cu a produci e articulonan aki, ta pensa cu nan 
informacion por ta bon, pero di berdad hopi daño ta wordo haci na mente di muchanan. 


Mentenan perverso y satanista kier pone muchanan trompica for di chikito, y haci nan homber y muhenan di curason 
dobel, kende nan lo no tin respet ni tampoco temor di Dios. 


Na Hulanda y Merca tin bukinan ta circula cu informacion hopi degenera pa muchanan di for di edad di 4 aña, cu por 
cambia nan comportacion sexual for di chikito, enbes di duna nan un chens pa nan mes dicidi esey ora nan ta grandi. 


Awor ta den man di ken nos tin confia nos yiunan y nietonan pa un enseñansa sano? 


Pero laga nos corda esaki: 
Sumpiña y trampa ta den caminda di e hende perverso, esun cu ta warda su alma lo keda leu for di nan. 


Y nos tin di haci lo siguiente: 
Instrui e mucha den e caminda cu e mester cana, y hasta ora e bira bieu e lo no aparta for di dje (Proverbionan 22:5+6). 


Y esaki ta bira algo hopi pisa pa mayornan bay deal cune, pasobra un mayor responsabel lo tin di tene cuenta cu locual 
e ta sembra na cas, cual ta honra, respet, balor y moralidad, ta core hopi chens pa wordo basha abao ora e mucha yega 
scol, ya cu e mucha su mente ta wordo perturba cu informacion di maldad cu no tin urgencia di drenta su bida. 


Laga mucha keda mucha, pasobra nos ta mira y kere cu ta solamente Dios por impedi cu e materialnan aki por keda sin 
yega Aruba, y sin wordo exponi na nos muchanan na scol, pasobra nos ta biba den un mundo caminda hende ta sinti nan 
mes como heroe ora nan apoya maldad y inmoralidad. 


E asunto aki ta tristo, pasobra nos ta creando un generacion cu curason dobel, y ta para skirbi cu hende cu curason dobel 
no por spera nada di Señor pasobra nan ta inconstante den tur nan camindanan (Santiago 1:8 y Santiago 4:7+8). 


Ta para skirbi den 2 Timoteo 3 vers 1-9 cu den ultimo temponan lo bini tempo trabahoso, y kico tin mas trabahoso cu 
esaki? Caminda nos tur ta tende locual tin nan caminda pa nos yiunan y nietonan, cual nos tur sa cu ta nos preto di wowo, 
y no solamente di nos como mayor, pero Dios tambe ta stima mucha. 


Ma Hesus a bisa: Laga e muchanan bini cerca mi, pasobra e reino di cielo ta pertenece na esnan manera esakinan (Mateo 
19:14). 


Y ken cu ricibi un mucha asina den Mi nomber ta Ami e ta ricibi, ma ken cu haci un di e chikitonan aki cu ta kere den Mi 
trompica, ta miho pe cu un piedra di molina pisa wordo colga na su garganta y cu e wordo hoga den profundidad di lama 
(Mateo 18;6). 


Dios tene misericordia. 


Sinceramente Pastor Marcel Balootje 


Mayornan ban uni den oracion pa dios spaar nos yiunan y nietonan 

“En paz me acostaré, y asimismo 
dormiré; Porque solo tú, Jehová, me 
haces vivir confiado” 


Cu dolor na nos curason nos ta anuncia 
fayecimento di: 


Sr. Ernesto Cesar 
Heilbron de la Rosa 
Mihor conoci como de la Rosa. 
*28-06-1948 - †10-03-2023 


Na nomber di su 
Yiunan: 
Jasmin Elena Heilbron Barros 
Monica Sofia Heilbron Barros 
Naline Ester Heilbron de la Rosa y Dan 
Oduber 


Nietanan: 
Kennylienne Xyandra Ruiz 
Lyxienne Shaindra Ruiz 


Rumannan: 
William Heilbron y esposa 
Gloria de Sanchez 
Marbel Heilbron y esposo 
Emilse Heilbron 
Orlando Heilbron y esposa 


Subrina(o)nan y famia: 
William, Ernesto, Sandra, Ivan, Zhamir, 
Patricia, Miriam, Marcos, Juan, Rosa, 
Ingrid, Rafael, Maira, Lucho, Miriam, 
Daisy, Ivonne, Cecilia, Gonzalo, Nelly, 
Luz Marina, Segundo, Antonio, Ricardo, 
Araceli, Maria. 


Amigonan sercano: Jaime Gonzalez 
Viloria, Compinche (Jaime) y Etty. 


Famianan: 
Santos de la Rosa, Heilbron, Silva, 
Sanchez, Jinete, de Rocha, Ruiz, 
Oduber, Barros, Gonzalez, de Luque y 
de mas famia. 


Un agradicimento special na Dr. 
Ladenius, Dr. Van Niel y Cas Di Machi. 


Ta invita pa acto di condolencia y 
despedida cual lo tuma lugar na Aurora 
Funeral Home diamars 14 di maart 2023 
di 9:00 pa 11:00 or di mainta. 


Cremacion lo tuma lugar despues den 
seno familiar. 


Ta di menciona cu mayoria di su famia 
ta den exterior pero semper den su 
curason. 


Despensa nos si den nos tristeza nos por 
a lubida un of otro famia. 


Miss me a little but not too long, 
And not with your head bowed low. 
Remember the love that we once shared, 
Miss me but let me go. 


With deep sympathy we announce 
the passing of our beloved mother, 
grandmother 
and great grandmother. 


Lidia Soraida Clark 
Sunrise: August 5th 1929 
Sunset: September 11th 2022 


Left to mourn are her: 
Children: 
Danilo and Marianne Clark 
Allan Clark 


Grandchildren: 
Danny, Nancy, Alain, Otis and Aisha 


Great grandchildren: 
Jair, Tuli, Nilo, Isaiah and Aivah. 


Brothers and Sisters: 
†Petronila Richardson and family 
†Rosendo Vlaun and family 
Veronica Richardson and family 
William (Billy) Buckley and family 
Alphonso Pantophlet and family 
Emilito Marlin and family 


Nieces and nephews too numerous to 
mention. 


Close friends: 
Jullie Richardson and family 
Kate Myers and family 
Stella Dupersoy and family 
Gladys Felix and family 


She was related to the family Clark, Allers, 
Richardson, Buckley, Vlaun, Pantophlet, Mc 
Farlane, Marlin, Richards, Deane, Wilson, 
Redhead, Emmanuel, Hazel, Meyers, 
Rodriquez, Peterson, Arrindell and Hughes. 


Our apologies if in our moments of grief, we 
forgot to mention someone. 


The family cordially invites you to join them 
in celebrating her life on Thursday March 
16th, 2023 at Christ Methodist Church 
located at Amalia van Solmstraat 3, San 
Nicolas Aruba. 


Condolences from 10.00 am to 10.30 am. 
Memorial Church Service starts at 10.30 
am. 
NO FLOWERS are accepted and we kindly 
request colourful attire. 
Please NO condolences at home after the 
service. 


Correspondence address: Family Clark, 
Oranjestraat 8-B, 2042 GS Zandvoort, 
Netherlands 


The Lord is my shepherd; I shall not want. He 
made me lie down in green pastures and leadeth 
me beside the still waters. He restoreth my soul: 
he leadeth me in the paths of righteousness for 
his name’s sake. 
Psalm 23 


Elpidio Morales 
*07-04-1950 - †11-03-2023 


Date and time for funeral will be announced 
later. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo dolor na nos curazon nos ta 
anuncia fayecimento di: 


Estanislao Croes 
mihor conoci como: “Cado” 
*13-11-1939 †12-03-2023 


Acto di entiero lo wordo anuncia despues! 


“Señor ta mi wardador, mi’n tin falta di nada. 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haya forsa”. 
Salmo: 23 


Cu inmenso dolor na nos curason, pero conforme 
cu boluntad di Dios, 
nos ta participa fayecimento di: 


Sr. Antonio E. Kelly 
Mihor conoci como “Toni” of “Tonichi” 
*14-06-1941 - †11-03-2023 


Acto di entiero lo wordo anuncia despues 


